ક્રાઇમ બ્રાન્ચના એક અધિકારી પાસેથી જાણવા મળેલી વિગત મુજબ સુરતના ચોકબજાર વિસ્તારમાં રહેતા અબ્દુલ કાદરભાઇ વાડીવાળા અને તેમનો પુત્ર અયાઝ જમીનની લે વેચનું કામ કરે છે અને કાદરભાઇ વર્ષોથી ભાજપ સાથે જોડાયેલા છે.કાદરભાઇના મોબાઇલ પર ઇન્ટરનેશનલ નંબર પરથી ફોન આવતો હતો એટલે તેઓ ફોન રીસીવ કરતા નહોતા.28 ઓકટોબરે 13237293643 નંબરથી કાદરભાઇના ફોન પર મેસેજ આવ્યો હતો કે મેરે કોલ કા જવાબ નહીં દેગા તો ભેજેં મેં લગેગી.અને મેસેજમાં નામ લખ્યું હતું એઝાઝ લાકડાવાળા (હીરોભાઇ). મેસેજથી ગભરાઇ ગયેલા કાદરભાઇ વાડીવાળાએ ક્રાઇમ બ્રાન્ચનો સંપર્ક કર્યો હતો અને સોમવારે મોડી રાત્રે આખરે ગુનો નોંધવામાં આવ્યો છે.ક્રાઇમ બ્રાન્ચના અધિકારીએ કહ્યું હતું કે આ એક સંવેદનશીલ બાબત હોવાથી વધારે માહિતી જાહેર થઇ શકે તેમ નથી.